n_a

virenge ukumanyia ndi no mundu wakolwa ku IMIIMA. Niva yali ni yang’aha amanya akomela, niva nivigingi vya mumigaa vimanya vileka, niiva nomundu uwali utivula dave, amanya atanga ilienya nokuva nolusaa lwo mkali. Navutswa ILISWAKILA lialange ililago umundu aswakilwi ivindu vyatsia vivuli kwononyia umundu uyu, aviluki vulahi vugila kuminika ne miima javandu vakutsa kale.

LIUVA, MWELI, TSING’ERENG’ANI

 Nyasaye uwalomba ILIUVA, yalomba iliuva liamihi umweli ne Tsing’ereng’ani. Lifananyia lie LIUVA liveye kuli Nyasaye yalomba kutanga umundu Musatsa Adamu, yaga agamanyia ILIUVA niye musatsa wo Mweli guvalanga vudiku yigu. Ivindu vilombe ivya Nyasaye yalomba vyasuvila ku liuva nilio liene vunyali. Liuva liakanga miyinzi jalio ni mbasu niliakamala malilekela umweli ne tsing’ereng’ani tsitwekitsi miyinzi jitagaye. Umweli guveye nemiyinzi mikekeke kuvudiku kigira gokola vutswa kutsisaa tsingekeke magutsia kusosa, ma umweli gulekela avana va gwo. Tsing’ereng’ani nisitwekitsa imiyinzi jitigaye. Ivindu vinyingi vikolekanga hasi he Liuva na Liuva nilyo Emoni ya Nyasaye kuvilombe vivye. Naïve umundu musatsa wamihi umukali wovo na vana vovo, anaho walindila vutswa umukali wovo akuyinzilili nakuletela na nulia. Singila kuli Liuva kigira liuva litula vutswa vulidiku kutula saa kumi na mbili tsio mugamba maliduka saa kumi na mbili ha mugolova. Lievisa ku mumalesi mba.

UMWELI: Umweli yigu nigwo mulina wo mundu mkali, vugila kuva soni dave, avana vo mundu vavola ndi UMUKALI UTSIYI MUMWELI anaho UTULI MUMWELI. Umundu mukali uyu vaganila hayi no mweli? Amativuli gavola ndi, Nyasaye walomba umundu mukali yamulomba vudiku ulwa Adamu yali navaye mutsindolo na umweli gwali nigutuli ma Nyasaye na alomba Hawa mukali wa Adam. Sihali ho no mukali unyala kuhelitsa umwana nivatagani no mweli ku umweli gumusalisi mulihelitsa lilie mba. Umukali na maliyi kutula mu mweli avetsa usaalisiywi no mukali munene.”MWELI” ku atsie kuhelitsa. Naye umundu mukali sia nyala kuhelitsa umwana natagani no mundu musatsa mba. Na umweli sigunyala kuvala nigutagani ne LIUVA mba. Ulwe liuva limala miyinzi jagwo vudiku guyekanga imadioli munyanza. Na vyosindio vitula ivuugwe ma vitsia imadioli wa vigona nivihulitsana ku miyinzi jiavo. Sikili ho kali kindu kilala ekekoleka vugila kilala nikitamanyi mba, miima jo mieli nijo jiveye mumundu mkali, navo naviko avanene ligali

TSING’ERENG’ANI: Tsing' ereng'ani navana vo mweli gwivula.Tsing'ereng'ani tsitulamu mweli. Umweli mulala govele ho gwivula Tsing’ereng’ani tsinyingi ligali nu gundi gwivula tsingekeke vutswa. Tsing’ereng’ani tsiene tsio kwigulu yitsi tsikutsa ku kuli avana vo mundu mukali vakutsa. Kandi Tsing'erengani tsio kwigulu tsiveye na VISUKULU ne VISUKULWI. Visukulu ne visukululwi nivyo ivyamulola hasi vudiku mu ing'inga ye kisundi. Kwigulu koveye yo na vami vandi ave Tsing'ereng'ani naye ni kuli iyakulanganga IYASULI. Iyasuli niyo iyamiha Tsing'ereng'ani tsindi kuli PRESINDENT yamiha kivala cha hasi hano. Tsing'erengani tsio kwigulu tsilwala ma tsikutsa kuli avana va vandu valwalanga ma vakutsa. Noveye vudiku